לדברוקס
היסטוריה

החברה נוסדה בשנת 1886, בידי שני סוכני הימורים על סוסים שהוכשרו בלאדברוק הול בוורוויקשייר. השם לדברוקס אומץ ב-1902, כאשר ארתור בנדיר הצטרף לשותפות, והפעילות הועברה ללונדון.
המשרדים של לדברוקס בלונדון היו תחילה בסביבת הסטרנד, הועברו לכיכר האנובר ב-1906 וב-1913, לאזור מייפייר .מ-1913 עד 1956, קהל הלקוחות של לדברוקס היה באופן בלעדי מהאצולה הבריטית ומהמעמדות הגבוהים, שרבים מהם היו חברים במועדוני הג'נטלמנים המובחרים באזור סנט ג'יימס במרכז לונדון שנהגו להמר על מרוצי סוסים מדי פעם.
באופן חריג לתקופה, הנציגה העיקרית של לדברוקס במשך שנים ארוכות במסלולי מרוצי הסוסים הבריטיים הייתה אישה, הלן ורנט . לאחר שהצטרפה לחברה ב-1919, היא הוכנסה כשותפה ב-1928 ונשארה בחברה עד זמן קצר לפני מותה ב-1956, בגיל 80.
לאחר תום מלחמת העולם השנייה, הונו של החברה היה בירידה , הודות לאקלים הכלכלי הקשה שלאחר המלחמה, בסיס לקוחות מתדלדל וחוסר רצון לשנות את הגישה של החברה לניהול הימורים. כתוצאה מכך, בשנת 1956 החברה נרכשה על ידי מארק סטיין ואחיינו סיריל סטיין תמורת 100,000 ליש"ט.
בשנת 1961, הממשלה בבריטניה הפכה חנויות הימורים לחוקיות במסגרת חוק ההימורים חדש. כמנכ"ל, שטיין השתמש ברווחים מהפעילות המסורתית של העסק להקמת רשת חנויות הימורים. החברה החלה לפעול לראשונה מחוץ לעסקי ההימורים על ידי רכישת נתח בבעלות על מלון וקזינו במלטה ב-1964.
בשנת 1967 הונפקה לדברוקס בבורסת לונדון.   מ-1967 עד 1973, עסקי ההימורים הקמעונאיים של לדברוקס גדלו מפחות מ-50 חנויות ל-1,135 חנויות, והחברה הרחיבה את פעילותה לכלול מועדוני בינגו, מלונות תחת המותג Dragonara, בתי קזינו בלונדון, כפרי נופש והשקעות בנדל"ן.
בשנת 1975 עבר לדברוקס לניהול מסלולי מירוצי סוסים על ידי רכישת לינגפילד פארק. שנה אחר כך רכשה שישה אתרים של מרוצי כלבים
החברה סבלה משערורייה ב-1979 עם חשיפת תוכניות שיווק לא חוקיות בבתי הקזינו שלה בלונדון, כולל שוחד לשוטר כדי להשיג מידע על שחקנים גדולים בבתי קזינו מתחרים.   כתוצאה מכך, לאדברוקס נאלצה לסגור את ארבעת בתי הקזינו שלה בלונדון, שסיפקו כ-40% מרווחי החברה.
לדברוקס רכשה את Texas Homecare, רשת של חנויות עשה זאת בעצמך, ב-1986. באוקטובר 1987 היא רכשה את "הילטון אינטרנשיונל" תמורת 645 מיליון ליש"ט, שכללה 91 בתי מלון ואת הזכויות למותג הילטון מחוץ לארצות הברית. ב-1989 לדברוקס רכשה את Vernons Football Pools חברה שהפעילה הימורי כדורגל (בסגנון הטוטו).
שטיין פרש מהחברה בינואר 1994, בלחץ המשקיעים בגלל החובות וההפסדים הגוברים של החברה.    תחת ההנהלה והניהול החדשים של פיטר ג'ורג', לדברוקס התמקדה בתחומי הליבה של בתי מלון והימורים, והחלה למכור חלקים אחרים בעסקיה.
הפורטפוליו הנרחב של לדברוקס של נדל"ן מסחרי ולמגורים, בשווי של מיליארד ליש"ט ב-1993, נמכר בחלקים ובמרץ 1997 ירד לשווי של 70 מיליון ליש"ט.  כחלק מההתמקדות שלה בעסקי ההימורים, לאדברוקס חזרה להפעיל בתי הקזינו בספטמבר 1994, עם רכישה של שלושה מועדונים בלונדון, שלדבריה היא הצעד הראשון בבניית פעילות קזינו בין-לאומית.
בספטמבר 1998, רכשה את קורל, רשת של 891 חנויות הימורים, מתאגיד Bass plc תמורת 363 מיליון פאונד. עם זאת, ממשלת בריטניה הורתה ללדברוקס למכור את קורל לאחר שוועדת המונופולים והמיזוגים מצאה כי הרכישה הייתה אנטי-תחרותית.
עסקי קורל, למעט 59 חנויות באירלנד ובג'רזי, נמכרו תמורת 390 מיליון ליש"ט בפברואר 1999.   במרץ 1999 רכשה החברה את רשת מלונות "סטאקיס" תמורת 1.3 מיליארד ליש"ט, שכללה 53 בתי מלון ו-22 בתי קזינו. מאוחר יותר באותה שנה, לאדברוקס שינתה את שמה ל-Hilton Group plc, כדי לשקף את ההתמקדות הגוברת שלה בעסקי המלונאות, שהגיעו לייצג למעלה מ-80% מנכסי החברה.
באוגוסט 1999 החליטה קבוצת הילטון להיפטר מפעילות ההימורים שלה מחוץ לאירופה עקב תוצאות מאכזבות. רוב הנכסים, כולל מסלולי מירוצים ובתי קזינו בארצות הברית ועסקי בינגו והימורים בדרום אמריקה, נמכרו עד 2001.בנוסף, מכרה החברה את עשרים ושבעה בתי הקזינו שלה בבריטניה לקבוצת גאלה בדצמבר 2000 תמורת 236 מיליון פאונד.
בפברואר 2006 מכרה החברה את פעילות המלונאות שלה ל- Hilton Hotels Corporation תמורת 3.5 מיליארד ליש"ט, ושוב מיתגה את עצמה מחדש בתור Ladbrokes plc. במרץ 2007, מותג הימורי הכדורגל Vernons נמכר לחברת Sportech
ביוני 2015, לדברוקס הודיעו שהיא מנהלת מגעים עם מועצת המנהלים של "גאלה קורל גרופ" על מיזוג אפשרי.  השילוב של שתי החברות יצר את חברת ההימורים הגדולה ביותר בבריטניה, עם למעלה מ-4,000 חנויות הימורים ו-30,000 עובדים.
ביולי 2016, רשות התחרות והשווקים הבריטית זיהתה 642 אזורים שבהם המיזוג יפגע בתחרות המקומית, ואמרה כי 350 עד 400 חנויות יצטרכו להימכר כדי שהמיזוג יאושר. המיזוג הושלם ב-2 בנובמבר 2016.  כדי לבצע את המיזוג, Ladbrokes רכשה את Coral Group ולאחר מכן שינתה את שמה מ- Ladbrokes plc ל- Ladbrokes Coral Group plc.
בדצמבר 2017, חברתה ההימורים GVC Holdings הסכימה לרכוש את Ladbrokes Coral בעסקה ששוויה עשוי להיות עד 4 מיליארד פאונד.
במרץ 2018, Ladbrokes השלימה את אסטרטגיית האינטגרציה הרב-ערוצית שלה עם ספקית התוכנה Playtech, המציעה פונקציונליות של חשבון יחיד עבור כל המוצרים המקוונים, הניידים והקמעונאיים שלה בבריטניה. כמו כן, במרץ 2018 השלימה GVC Holdings את רכישתה כאשר בעלי המניות של GVC מחזיקים ב-53.5% ולדברוקס קורל 46.5% מהחברה הממוזגת.